text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Tað er ein ótrúligur máti at liva uppá – at vera tónleikari
text: #000001
text: Á vitjan hjá einum av okkara fremstu tónleikarum í Føroyum. Eingin annar enn country kongurin Hall Joensen
text: #000002
text: Tann 1. mai fór eg ein túr til Klaksvíkar. Hetta var fyrsti túrurin efir, at landið fór niður í ferð av korona. Tað var ikki sørt, at eg var eitt sindur bangin og nervøs. Bæði tí, at korona hevði fylt so nógv í samfelagnum tær seinastu vikurnar. Men eisini tí, at eg visti ikki hvussu eg fór at vera móttikin. Eg skuldi til ein av okkara fremstu tónleikarum í Føroyum. Ongan annan enn country kongin Hallur Joensen.
text: #000003
text: Hallur og kona hansara Annika tóku væl ímóti mær, so eg føldi meg beinavegin væl til passar inni í teirra hugnaliga heimið. So skjótt, sum eg kom inn, sá eg at heimið er akkurát líka serligt og hugnaligt, sum tey bæði eru. Sjálvt hundurin hjá teimum Silke tók væl ímóti mær.
text: #000004
text: Vit settu okkum niður við borðið og fingu okkum ein kaffimunn, og fingu okkum eitt prát.
text: #000005
text: Longu sum 9 ára gamal dugdi hann, at spæla uppá guitar. Tá hann akkurát var blivin 13 ár, fór hann í eitt orkestur, sum kallaðist ”Haihko”. Teir spældu rokktónleik og vóru so væl umtóktir, at teir spældu hvørt fríggja og leygarkvøld. Soleiðis gekk tað fyri seg í átta ár, inntil Hallur sum 21 ára gamal segði, at nú tímdi hann ikki at spæla við í orkestrum meira. Tá spældi hann í fleiri orkestrum.
text: #000007
text: Ungdómsárini vóru ikki bara gleði og gleim hjá Halluri. Hann var heilt ungur, tá hann brádliga misti pápa sín, sm doyði av blóðtøppi. Tað var faktiskt pápin, sum skapti Hall sum country sangara. Pápin sjálvur var ein íðin country fjeppari.
text: #000008
text: Hallur fann sín lívs kærleika Anniku í ungum aldri. Tey bæði vóru einans 15 og 17 ára gomul, tá tey gjørdust par. Tey hava hildið saman síðani, og eru nú 51 og 53 ára gomul. Tey høvdu ikki verið par leingi, tá tey fluttu í íbúð saman. Sum 18 og 20 ára gomul fóru tey niður til Danmarkar á háskúla í tríggjar mánaðar.
text: #000009
text: Annika kom at ganga í flokki saman við eini gentu, sum átti eina mostur, ið var sangari. Hallur og hendan mosturin byrjaðu eitt orkestur, sum kallaðist Westenblues. Orkestrið var til í øll tey 16 árini, Hallur og familjan búðu í Danmark. Tey spældu alt Danmark upp og niður. Tey vóru eisini umborð á Norrønu og í Føroyum og spældu.
text: #000011
text: Tað var sera tilvildarliga, at Hallur og familjan fluttu heim aftur til Føroya. Faktiskt kom avgerðin um at flyta heim yvir nátturðaborðið. Annika hevði eina gamla ommu heima í Føroyum. Eitt kvøldi segði Annika, at nú hevði omman aftur ringt, og spurt nær tey fluttu heim.
text: #000013
text: Hallur vildi hava ein nýggjan hund beinanvegin aftur. So tey fingu sær hundin Silke. Av tí, at Silke búði í eitt ár sum hvølpur í Danmark, so skilir hon bara danskt. Aftur á hesum túrinum í Danmark, sást hvussu spontan hjúnini eru. Tá alt var sent heim til Føroyar – Sjálvt omman og hundurin – valdu tey at vera verandi í Danmark í eitt ár.
text: #000017
text: Vilja helst hava gomul ting við eini søgu
text: #000018
text: Tá spurt verður um, hvør stendur fyri innrættingini í heiminum. Er svarið rættliga ofta ”Tað geri eg/konan”. Men tá eg setti sama spurning til Hall, var svarið púra greitt. ”Tað gera vit bæði”. Nógv kenna yvaleyst Anniku fyri innrætting. Hon er málari og hjálpur fólki við litum í heiminum.
text: #000019
text: Tá eg kom inn til Hall og Anniku, sá eg beinavegin, at tey høvdu stóran áhuga fyri gomlum tingum. Rætt hevði eg, tí Annika greiddi frá, at tey næstan bara fara eftir sokallaðum luksus loppum.
text: #000020
text: Alt í húsinum er gamalt, alt uttan Ikea køkurin (Sum ikki er heilt nýggjur. Bleiv keyptur tá tey bygdu húsini fyri 11 árum síðani). Til dømis kann nevnast at skápið í stovuni er 100 ára gamalt.
text: #000022
text: Tað sum mær dámdi sera væl er, at rúmið har stovan og køkurin eru, hevur so nógvar funktiónir. Rúmið virkar bæði sum køkur, sjónvarpstova, spísistova, skrivstova og hugnakrókur. Hallur hevur sítt skrivborð inni í stovuni, tí har sær hann alt, sum hann hevur brúk fyri. Hann sær Anniku stákast í køkinum, sjónvarpið, Klaksvíkina úr vindeyganum og so kann hann tosað við fólk umvegis Skype.
text: #000023
text: Tá Korona herjaði í mars/apríl mánaða manglaði Hallur eitt skrivaraborð. Av tí, at allir endurnýtslu handlarnir og rótikassin vóru stongdir akkurát tá, so mátti borðið bíða. Men tað gjørdi einki, tí Hallur vildi ikki hava bara eitthvørt skrivaraborð, sum hundrað onnur eiga. Nei, hann vildi hava eitt gamalt skrivaraborð við eini søgu, akkurát líka sum hansara gamla skrivaraborð hevur. Akkurát hetta við, at tað skal vera gamalt og hava eina søgu, er við øllum í heiminum. Annika og Hallur fara ikki inn í ein vanligan innbúgvshandil at keypa, manglar temum nakað.
text: #000024
text: Eg hugsi ikki um, at eg eri kendur
text: #000025
text: Hallur hevur altíð verið tónleikari. Men tað var í 2008, at tað veruliga kom gongd í hansara tónleikaligu yrkisleið. í 2008 kom tann fyrsta fløgan hjá Halluri út í handlarnar. Fløgan sum kallaðist Pickin ́Time in Nashville, var tann best selda fløgan í Føroyum tað árið. Fløgan er innspæld í Nashville. Orsøkin til, at Hallur valdi at geva eina fløgu út, er sera rørandi. Hann vildi geva pápa sínum eitt minni, og tað var einki betri minni enn ein country fløga. At geva eina fløgu út, vísti seg skjótt at vera tað rættað. Hallur hevði ikki droymt um, at fløgan fór at vera so væl móttikin, sum hon bleiv.
text: #000026
text: Hallur hevur altíð hildið seg verið undirhaldara, tí hevði hann ikki væntað, at hann fór at liva av, at spæla tónleik. Tað gekk ikki serliga long tíð, so var alt tað heila hamrandi seriøst.
text: #000027
text: Hallur er ein seriøsur tónleikari
text: #000031
text: Hallur arbeiðir allatíð uppi í høvdinum, við hvørjar ætlanir hann hevur fyri framman. Tildømis kann hann gott finna uppá at siga ”Tù Annika, handan sangin kundi eg gott hugsað mær at spælt.” Tá Annika so spyr nær og hvar er svarið ” Í Litava um tríggjar mánaðar”
text: #000032
text: Hallur arbeiðir sera nógv við, at spæla rætta tónleikin á rætta staðnum. Vanliga venur orkestrið seks ávísar sangir, men tá teir so koma til tiltakið, og Hallur sær hvørji fólkini eru, velur hann at broyta allar sangirnar. Hetta tí teir kanska hóska seg til júst hesa fólkamongdina. Tónleikararnir, sum eru við Halluri, vita væl av, at sjálvt um teir hava vant seks bestemtar sangir, so er stórur møguleiki fyri, at allir seks sangirnir ikki eru teir røttu. Tá er einki annað at gera enn at broyta teir.
text: #000033
text: Hallur hevur eitt sera gott minni, og kennir væl fólkini aftur. Tað kemur meira enn so fyri, at Hallur minnist eina konu, sum hann sá í einum brúdleypið fyri 13 árum síðani. Konan kom og bað Hallur spæla onkran bestemtan sang tá. So spælir Hallur sangin aftur, og rakar beint á.
text: #000034
text: Hugsi ikki um, at eg eri kendur
text: #000035
text: Hallur og Annika hugsa als ikki um, at Hallur Joensen er eitt kent navn her heima og eisini í øðrum londum. Men tað er altíð onkur, sum kemur yvir at heilsa uppá, tí at hann er akkurát Hallur Joensen.
text: #000036
text: Fólk, sum tey als ikki kenna, kunnu gott koma yvir og siga ”1000 takk fyri tónleikin” og síðani ganga víðari. Hallur sigur í spølni, at tá hann fer at keypa mjólk í Keypsamtøkuni er mjólkin súrnað, áðrenn hann yvirhøvur kemur heim aftur (Hallur og Annika búgva beint yvirav FK). Tí hann skal altíð tosað við fleiri á vegnum. Av tí at Hallur er sera góður við øll, óansæð hvørji tey eru, so er tað eisini nógv sum takað eitt prát við hann, tá tey síggja hann.
text: #000037
text: Óansæð um tú ert tú ella Hallur Joensen, so kann alt blíva ov nógv av tí góða, og ein gerst stressaður. Soleiðis er tað eisini við Halluri. Tá er tað gott, at Annika klárar at halda honum í skák og mát, við at siga ”Minst til, at tú er bara tú”. Tá er tað sera umráðandi fyri Hall, at minnast til at orsøkina til, at hann er biðin um at spæla, er akkurát tí at hann er HALLUR JOENSEN.
text: #000038
text: Tað er ikki orsøk til at stressað seg um, hvønn sang hann skal spæla. Tí fólkið vil sjálvandi hoyra hansara sangir, og ikki aðrar sangir, sum tey ikki duga at syngja við til. Tá kemur Hallur uppá pláss aftur og fyrireikar sínar egnu sangir.
text: #000039
text: Til tíðir setur Hallur seg niður í ein tóman stól í salinum og spyr seg sjálvan ”Hallur Joensen kemur inn nú, hvat forvantar tú at hoyra?”. Soleiðis kemur hann fram á, hvørjir sangir møguliga eru teir røttu at syngja. Tað eru jú teir gomlu slagararnir, sum tey flestu vilja hoyra aftur og aftur. Á nýggjárinum, tá Hallur hevði sungið ”Kyss ein eingil hvønn morgun” til ein dans, hevði hann sagt, at nú vildi hann ikki longur spæla tann sangin aftur, tí nú var eitt nýtt ár. Longu til næsta dansin varð rópt ”Kyss ein eingil hvønn morgun” aftaná hvønn sang. So tann ætlanin helt ikki leingi.
text: #000040
text: Tað var í einari lýsing um ein dans í høllini á Nabb, at navnið ”Hallur Joensen – Country kongurin í Føroyum” kom. Tað var trummuspælarin James Olsen, sum tilvildarliga kom við navninum. Fyrstu og aðru ferð, navnið bleiv nevnt, flenti Hallur bara eftir tí.
text: #000041
text: Men triðju ferð byrjaði hann at hugsa, hvat ólukkan hatta var fyri nakað, tí eftir hansara hugsan, so vóru tað nógvir aðrir, sum heldur áttu at verið kallaðir ”Country kongur”. Nú hevur Hallur vant seg við navnið, og er glaður fyri, at navnið bleiv akkurát Country kongurin og ikki okkurt annað meira óheppið navn.
text: #000042
text: Áðrenn eg spurdi um samrøðu við Hall Joensen, visti eg hvør hann var. Men tað var sera læruríkt, at hoyra hansara søgu. Eg fekk beinavegin varhugan av, at Hallur og Annika eru sera góð við hvønn annan. Tað strálaði ígjøgnum alla samrøðuna, hvussu væl tey eru. Tey hjálpast at í øllum lívsins viðurskiftum, og eru sera góðar fyrimyndir.
text: #000043
text: Viðvíkjandi innrættingini, kann eg ikki siga annað enn, at eg eri púra vekk í teirra húsið, innrætting og søguni aftanfyri flytingina. Av tí, at mær sjálv dámar sera væl at hava tað gamalt og luksusloppur í míni innrætting, so er teirra máti at innrætta uppá akkurát nakað fyri meg. Tað mær dámdi best er, hvussu nógv ymiskt køkurin/stovan verður brúkt til. Eisini fall eg beinavegin fyri tí lítlu altanini, sum er út frá køkinum/stovuni. Lítil og romantisk, akkurát nakað fyri meg.
text: #000044
text: Tónleikasøgan hjá Halluri hugtók meg eisini sera nógv. Alt frá ørsøkini til fyrstu útgávuna, og hvussu gongdin hevur verið allan vegin. Líka frá, at hann var níggju ára gamal til nú hann er 53 ár. Í hesum sambandi vil eg fegin nevna, at Hallur hevur givið eina nýggja fløgu út, sum kallast ”Runnin ár”.
text: #000045